Hanauma (mele)

He mele Hawaiʻi ʻo Hanauma e pili ana no ke kūʻono o Hanauma. ʻO Mary Kawena Pukui ka haku mele o Hanauma. ʻO Maddy Lam ke kūkulu puolo o ia.

Nā lila
Mahalo aʻe ana au
I ka nani aʻo Hanauma
Ke kai kūʻono hālaʻi
Pōʻai ʻia e nā pali

Ua makemake nui ʻia
Ke alanui kīkeʻekeʻe
E iho aku ai i lalo
I ke kaha one ākea

He kahua na ka lehulehu
E luana hauʻoli ai
E hoʻolono like aʻe ana
I ka leo hone o ke kai

ʻOluʻolu i ka peʻahi
A ka makani aheahe
E hoʻoluli mālie nei
I na lau aʻo ke kiawe

Haʻina mai ka puana
No ka nani aʻo Hanauma
Ke kai kūʻono hālaʻi
Pōʻai ia e nā pali

Category:Nā mele Hawaiʻi